CELEX: 32013D0093
Language: da
Date: 2011-04-14 00:00:00
Title: 2013/93/EU: Rådets afgørelse af 14. april 2011 om undertegnelse på Den Europæiske Unions vegne af den regionale konvention om pan-Euro-Middelhavsregler for præferenceoprindelse

26.2.2013   
            
            
               DA
            
            
               Den Europæiske Unions Tidende
            
            
               L 54/1
            
         RÅDETS AFGØRELSE
   af 14. april 2011
   om undertegnelse på Den Europæiske Unions vegne af den regionale konvention om pan-Euro-Middelhavsregler for præferenceoprindelse
   (2013/93/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Den regionale konvention om pan-Euro-Middelhavssregler for præferenceoprindelse, i det følgende benævnt »konventionen«, tager sigte på at erstatte de protokoller om oprindelsesregler, der i øjeblikket er i kraft mellem landene i pan-Euro-Middelhavsområdet.
            
         
               (2)
            
            
               Deltagerne i stabiliserings- og associeringsprocessen er i kraft af konventionen inddraget i pan-Euro-Middelhavsordningen for oprindelseskumulation.
            
         
               (3)
            
            
               Den 26. november 2009 bemyndigede Rådet Kommissionen til at indlede forhandlinger om konventionen med EFTA-landene, deltagerne i Barcelonaprocessen, deltagerne i stabiliserings- og associeringsprocessen samt Færøerne.
            
         
               (4)
            
            
               Den 9. december 2009 blev konventionens tekst godkendt af Euro-Med-handelsministrene på deres konference i Bruxelles.
            
         
               (5)
            
            
               Konventionen bør undertegnes og den vedlagte erklæring godkendes —
            
         VEDTAGET DENNE AFGØRELSE:
   Artikel 1
   Undertegnelsen af den regionale konvention om pan-Euro-Middelhavssregler for præferenceoprindelse godkendes herved på Den Europæiske Unions vegne med forbehold for indgåelse af nævnte konvention (1).
   Artikel 2
   Erklæringen i bilaget til denne afgørelse godkendes herved på Den Europæiske Unions vegne.
   Artikel 3
   Formanden for Rådet bemyndiges til at udpege den eller de personer, der på Den Europæiske Unions vegne er beføjet til at undertegne konventionen med forbehold af dens indgåelse og til at afgive erklæringen i bilaget til denne afgørelse.
   Artikel 4
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 14. april 2011.
      
         
            På Rådets vegne
         
         FAZEKAS S.
         
            Formand
         
      
   
   
      (1)  Teksten til konventionen vil blive offentliggjort sammen med afgørelsen om dens indgåelse.
   
      BILAG
      
         ERKLÆRING
         Den Europæiske Union erklærer, at referencen til Kosovo hverken foregriber Den Europæiske Unions medlemsstaters holdning eller Den Europæiske Unions holdning vedrørende Kosovos status eller Den Europæiske Unions medlemsstaters ret til at fastlægge deres forbindelser med Kosovo.